สวัสดีค่ะ คือวันนี้ไปหาคุณเนื่องจากมีไข้และเจ็บคอมากๆมา 3-4 วันแล้ว คุณบอกว่าเป็นทอนซิลอักเสบเป็นหนอง ทำให้มีไข้ร่วมด้วย คุณก็จ่ายยาปกติค่ะ แต่ทีนี้คุณสั่งหยุดงาน 4 วัน และนัดตรวจอีกที อยากทราบว่าเป็นทอนซิลอักเสบทำไมจึงต้องหยุดงานคะ ถ้าหากไม่มีไข้แล้วสามารถไปทำงานได้มั้ยคะ ขอบค่ะ
สวัสดีค่ะ อาการมีไข้และเจ็บคอนั้น อาจจะมีสาเหตุมาจาก การติดเชื้อกลุ่มไวรัสหรือแบคทีเรียในลำคอ การมีทอนซิลอักเสบมักเกิดจากการติดเชื้อแบคทีเรีย แผลร้อนในในเยื่อบุช่องปากโดยถ้าเป็นกรณีต่อมทอนซิลอักเสบนั้น ถ้ามีอาการเป็นมาก ไข้สูง เจ็บคอเยอะ ควรได้รับยาฆ่าเชื้อภายใต้การดูแลของแพทย์ ร่วมกับพักผ่อนให้เพียงพอให้โรคหายขาด แพทย์จึงอาจให้หยุดงานเพื่อทำการฟื้นตัวแต่หากอาการทุเลาแล้ว ไม่เจ็บคอ กินอาหารได้ใกล้เคียงปกติ ไม่ได้มีไข้สูง ก็น่าจะสามารถกลับไปทำงานได้ตามปกติ แต่ควรระวังการสัมผัสหรือการใช้ของส่วนตัวร่วมกับผู้อื่น ใส่หน้ากากอนามัยเอาไว้ตลอด และหากมีประวัติเสี่ยงสัมผัสผู้ที่เป็นโรคโควิดหรือมีประวัติเดินทางไปพื้นที่เสี่ยงที่จำเป็นต้องกักตัวสังเกตอาการ ก็ควรแจ้งให้แพทย์ทราบร่วมด้วย แต่จริงๆแล้วถ้าตรวจร่างกายมีต่อมทอนซิลเป็นหนองชัดเจนก็น่าจะเกิดจากต่อมทอนซิลอักเสบได้มากที่สุด ไม่น่าเป็นการติดเชื้อในกลุ่มอื่นค่ะ